ଭୁବନେଶ୍ୱର, ଅଗଷ୍ଟ ୩(ଲୋକାଲ ୱାୟାର): ଜଳବାୟୁ ପରିବର୍ତ୍ତନ ରୋକିବା ପାଇଁ ପ୍ରସ୍ତୁତ ଆକ୍ସନ୍ ପ୍ଲାନ୍ ର ମଙ୍ଗ ଧରିବ ଓଡ଼ିଶା ।
ରୋଲ୍ ମଡେଲ ହେବେ ଓଡ଼ିଶାର ଝିଅ ଅର୍ଚ୍ଚନା ସୋରେଙ୍ଗା । ଜଳବାୟୁ ପରିବର୍ତ୍ତନକୁ ରୋକିବା ପାଇଁ ସେ ଦେବେ ନୂଆ ନୂଆ ଚିନ୍ତାଧାରା ।
ଯାହାକୁ ନେଇ କାମ କରିବ ସାରା ବିଶ୍ୱ । ଜାତିସଂଘ ମହାସଚିବଙ୍କ ଜଳବାୟୁ ପରିବର୍ତ୍ତନ ନେଇ ଗଠିତ ୟୁଥ୍ ଆଡଭାଇଜରୀ କମିଟିର ଯୁବ ପରାମର୍ଶଦାତା ଭାବେ ମନୋନୀତ ହେବା ପରେ ସୃଷ୍ଟି ହୋଇଛି ଏହି ନୂଆ ସମ୍ଭାବନା ।
ସୁନ୍ଦରଗଡ଼ ଜିଲ୍ଲା ବିରବନ୍ଧ ଗାଁର ଅର୍ଚ୍ଚନା ଖୁବ୍ କମ୍ ବୟସରେ ଅର୍ଚ୍ଚନା ଅତିକ୍ରମ କରିପାରିଛନ୍ତି ମିଳିତ ଜାତିସଂଘର ଲମ୍ବା ରାସ୍ତା ।
ଆଉ ଜାଣିବାକୁ ଚାହିଁଥିଲୁ ଆଦିବାସୀଙ୍କ ଜଙ୍ଗଲ, ଜମି, ଜଳ, ଜୀବନ, ଜୀବିକା, ଅଧିକାରକୁ ନେଇ ସେ କରୁଥିବା ଗବେଷଣା ବାବଦରେ ।
ପ୍ରଶ୍ନଃ ଜଳବାୟୁ ପରିବର୍ତ୍ତନକୁ ରୋକିବା ପାଇଁ ଆପଣଙ୍କ ରଣନୀତି କେମିତି ହେବ? ଆପଣ ଏ ଦିଗରେ ଜାତିସଂଘର ପରାମର୍ଶଦାତା କମିଟିକୁ କିପରି ସାହାଯ୍ୟ କରିବେ?
ଏହାକୁ ସମସ୍ୟା ଭାବେ ଭାବିଲେ ହିଁ ସମାଧାନ କଥା ଚିନ୍ତା କରାଯାଇ ପାରିବ । ଜଳବାୟୁ ପରିବର୍ତ୍ତନ ଏମିତି ଏକ ସମସ୍ୟା ଯାହା ଚୁଟକିରେ ସମାଧାନ ହେବନି ।
ଯଦି ଆପଣ ସ୍ୱତନ୍ତ୍ର ଭାବେ ମୋ କଥା କହୁଛନ୍ତି ତେବେ ମୁଁ ଗ୍ରୀନ୍ ଇକୋନୋମିକୁ ଗୁରୁତ୍ୱ ଦେବି । ଏହାଦ୍ୱାରା ଆଦିବାସୀଙ୍କ ଜୀବନଧାରଣ ମାନରେ ଉନ୍ନତି ଆଣିହେବ ।
ଜଳବାୟୁ ପରିବର୍ତ୍ତନ ପାଇଁ ଯୁବପିଢ଼ିଙ୍କୁ କିପରି ସଚେତନ କରାଯିବ । ଏହାକୁ ରୋକିବା ଦିଗରେ ସେମାନେ କିପରି ଭାବେ କାମ କରିବାକୁ ଚାହୁଁଛନ୍ତି ସେମାନଙ୍କ ସହ ଆଲୋଚନା କରି କାର୍ଯ୍ୟଖସଡ଼ା ପ୍ରସ୍ତୁତ କରିବା ଆମର ଦାୟିତ୍ୱ ରହିବ ।
ତା ଛଡ଼ା ଜଳବାୟୁ ପରିବର୍ତ୍ତନକୁ ରୋକିବା ଦିଗରେ ଯୁବପିଢ଼ିଙ୍କ ନୂଆ ନୂଆ ଆଇଡିଆ, ସେମାନେ କିପରି ଭାବେ ବିଭିନ୍ନ ଗୁରୁତ୍ୱପୂର୍ଣ୍ଣ ଭୂମିକା ତୁଲାଇପାରିବେ ସେସବୁର ତଦାରଖ କରିବା, ସେମାନଙ୍କ ଦକ୍ଷତାକୁ ବିକାଶ କରିବା ପାଇଁ ଆମେ କାମ କରିବୁ ।
ଉତ୍ତରଃ ଓଡ଼ିଶା ଆଉ ଓଡ଼ଶାବାସୀ ମୋ ରକ୍ତରେ । ମୁଁ ସବୁବେଳେ ସେମାନଙ୍କ ପାଇଁ ଚିନ୍ତା କରି ଆସିଛି । ମୁଁ ନିଜେ ଜଣେ ଆଦିବାସୀ ।
ଆଦିବାସୀ ଲୋକ କିପରି ନିଜ ଜଙ୍ଗଲ, ଜମି ଅଧିକାରକୁ ଭଲ କରି ବୁଝିପାରିବେ, ପରିବେଶ ସୁରକ୍ଷା ପାଇଁ କାମ କରିବେ, ସେ ଦିଗରେ ମୁଁ ଗୁରୁତ୍ୱ ଦେବି ।
ଆଉ ସେଇଟା ହେଉଛି ମୁଁ ଜଣେ ଆଦିବାସୀ । ମୁଁ ଏଥିପାଇଁ ଖୁବ୍ ଗର୍ବିତ । ଆଦିବାସୀ ସମ୍ପ୍ରଦାୟର ହୋଇଥିବାରୁ ଓ ଜଳବାୟୁ ପରିବର୍ତ୍ତନ ପାଇଁ ନିରନ୍ତର କାମ କରୁଥିବାରୁ ମୋତେ ଆଜି ଏ ସୁଯୋଗ ମିଳିଛି ।
ମୋ ମତରେ ଜଣେ ଯେତେ ଉପରକୁ ଯାଉ ନା କାହିଁକି, ଯେତେ ସଫଳତାର ଶିଢି ଚଢ଼ୁନା କାହିଁକି, ନିଜର ମା, ମାଟି ଓ ପରିଚୟକୁ ଭୁଲିଯିବା କଥା ନୁହେଁ ।
ଉତ୍ତରଃ ଆଜି ମୁଁ ଯାହା ତା'ର ସମସ୍ତ ଶ୍ରେୟ ମୋ ପରିବାରର । ମୋ ବାପା ଓ ମା'ଙ୍କ ପାଇଁ ମୁଁ ଏ ରୋମାଞ୍ଚକର ଯାତ୍ରା ପାଇଁ ସୁଯୋଗ ପାଇଲି ।
ଯେତେବେଳେ ମୁଁ ଉଚ୍ଚଶିକ୍ଷା ପାଇଁ ମୁମ୍ବାଇ ସ୍ଥିତ ଟାଟା ଇନଷ୍ଟିଚୁ୍ୟଟ୍ ଅଫ୍ ସମାଜ ବିଜ୍ଞାନରେ ମାଷ୍ଟର ଡିଗ୍ରୀ କରିବାକୁ ଚାହିଁଲି ପରିବାର ଲୋକେ ସବୁପ୍ରକାର ସମର୍ଥନ ଦେଲେ ।
